SPRC วิ่ง 4% รับค่าการกลั่นพุ่ง-เล็งงบ Q1 โชว์กำไร 3.5 พันลบ.
SPRC วิ่ง 4% รับค่าการกลั่นขึ้นทำนิวไฮอีกครั้ง ขณะที่โบรกคาดงบ Q1 กำไรแตะ 3.5 พันลบ. โต 79% จากงวดเดียวปีก่อน
SPRC วิ่ง 4% รับค่าการกลั่นขึ้นทำนิวไฮอีกครั้ง ขณะที่โบรกคาดงบ Q1 กำไรแตะ 3.5 พันลบ. โต 79% จากงวดเดียวปีก่อน
28 เม.ย. 2565

ผู้สื่อข่าวรายงานว่า วันนี้ (28 เม.ย. 2565) ราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 11:45 น. อยู่ที่ระดับ 10.50 บาท บวกไป 0.40 บาท หรือขึ้นไป 3.96% โดยทำจุดสูงสุดที่ 10.60 บาท และทำจุดต่ำสุดที่ 10.20 บาท ด้วยมูลค่าการซื้อขาย 456.33 ล้านบาท

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า หุ้น SPRC ปรับตัวขึ้นสวนภาพรวมตลาด เนื่องจากวานนี้ (27 เม.ย.) แตะขึ้นทำระดับสูงสุดเป็นประวัติการณ์อีกครั้งที่ 21.61 เหรียญ/บาร์เรลหลังจากทำนิวไฮไปที่ 20.09 เหรียญ/บาร์เรลเมื่อวันที่ 20 เม.ย.ที่ผ่านมา
ทั้งนี้เป็นผลสืบเนื่องจากสงครารรัสเซียและยูเครนทำให้ยุโรปคว่ำบาตรไม่นำเข้าน้ำมันดิบจากรัสเซีย และหันนำเข้าน้ำมันสำเร็จรูปทำให้ราคาพุ่งสูงขึ้น และทำให้ส่วนต่างระหว่างน้ำมันดิบกับน้ำมันสำเร็จรูปสูงขึ้น ทั่งในส่วนน้ำมันอากาศยาน น้ำมันดีเซล และน้ำมันเบนซิน ที่มีดีมานด์เพิ่มขึ้นที่หลายประเทศทยอยเปิดเมือง เศรษฐกิจทั่วโลกฟื้นตัวขึ้น อีกทั้งจีนที่ล็อกดาวน์บางส่วนที่เกิดการะบาดโควิด-19 แต่โรงกลั่นในจีนได้ลดกำลังการผลิตทำให้น้ำมันสำเร็จรูปไม่ล้นตลาดออกมานอกประเทศ
ดังนั้นค่าการกลั่นถีบตัวสูงขึ้น โดยในเดือน เม.ย.นี้มีค่าการกลั่นเฉลี่ย 18.26 เหรียญ/บาร์เรล สูงกว่าไตรมาส 2/2564 ที่มีค่าการกลั่นเฉลี่ย 2 เหรียญ/บาร์เรล และไตรมาส 1/2565 มีค่าการกลั่นเฉลี่ย 8.05 เหรียญ/บาร์เรล
โดยค่ากลั่นสูงต่อเนื่องตั้งแต่ต้นปี 2565 โดยในเดือนม.ค.ค่ากากลั่นเฉลี่ย 6 เหรียญ/บาร์เรล เดือนก.พ. ค่าการกลั่นเฉลี่ย 7.27 เหรียญ/บาร์เรล ในเดือนมี.ค. เฉลี่ยที่ 10.58 เหรียญ/บาร์เรล
นายกิติชาญ ยังกล่าวว่า SPRC จะได้รับประโยชน์สูงสุดเพราะเป็นธุรกิจโรงกลั่นอย่างเดียว ก็จะรับรู้ค่ากากลั่นได้เต็มที่ นอกจากนี้ คาดผลประกอบการในไตรมาส 1/2565 ดีขึ้นมาก โดย SPRC คาดมีกำไร 3,582 ล้านบาทเพิ่มขึ้น 79% จากงวดเดียวกันของปีก่อน และ เพิ่มขึ้น 93% จากไตรมาสก่อน
นอกจากนี้ บล.ไอร่า มองตามสัญญาณเทคนิคว่า 10.40 บาทเป็นแนวต้านสำคัญที่รอการ Break เพื่อเป็นสัญญาณ ซื้อระลอกใหม่และจะมี Target ใหญ่ถึง 12.50 บาทเป็นอย่างน้อย ตามแรง Momentum ในรูปแบบHead&amp;Shoulder กลยุทธ์รอ FollowBuy เหนือ 10.40 บาทเล่นรอบใหญ่ แนวรับ10.00-9.85 บาท ส่วนแนวต้าน 11.10-11.50 บาท และ StopLoss 9.75 บาท